સિલ્વેસ્ટર સ્ટેલોનને ઓળખો છો ને? હા, એ જ ફેમસ અમેરિકન એક્ટર જેણે એક્શનની સમગ્ર વ્યાખ્યા બદલી નાખી હતી. એક્શન પ્રેમીઓને સિલ્વેસ્ટરનો અંદાજ ખૂબ જ પસંદ આવે છે. એક્ટર ઉપરાંત સિલ્વેસ્ટર નિર્દેશક અને પટકથા લેખક પણ છે. ‘રોકી બાલબોઆ’ અને ‘જોન રેમ્બો’ના કેરેક્ટર આજે પણ યાદ કરે છે. ટૂંક સમયમાં જ તે ‘રેમ્બો 5’માં જોવા મળશે. આ ફિલ્મ માટે તે કલાકોના કલાકો જિમમાં પરસેવો વહાવે છે. ખાસ વાત તો એ કે તેઓ 72 વર્ષના છે પરંતુ તેમને વર્કઆઉટ કરતાં જોઈને ભલભલો યુવાન શરમાઈ જાય છે.